S-774/2012

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 25. september 2012 á hendur G-kk-þgf A-kk-þgf Á-kk-þgf, kt. […], […], fyrir eftirtalin brot:

I.

Fíkniefnalagabrot, með því að hafa miðvikudaginn 4. apríl 2012, í íbúð á 3. hæð fjölbýlishúss að Auðbrekku 24 í Kópavogi, haft í vörslum sínum 60 kannabisplöntur og 2,17 g af kannabisefni, sem lögregla fann við leit í húsnæðinu, og hafa um nokkurt skeið fram til þessa dags ræktað framangreindar plöntur.

Telst þetta varða við 2. gr., sbr. 4., 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

II.

Umferðar- og fíkniefnalagabrot, með því að hafa aðfaranótt laugardagsins 5. maí 2012, ekið bifreiðinni VG-798 sviptur ökuréttindum og ófær um að stjórna henni örugglega vegna áhrifa ávana- og fíkniefna (amfetamín í blóði mældist 90 ng/ml og tetrahýdrókannabínól 8,4 ng/ml), vestur Lyngás í Garðabæ, þar sem lögregla stöðvaði aksturinn. Í kjölfarið lagði lögregla svo hald á 5,02 g af amfetamíni sem ákærði hafði haft í vörslum sínum, en efnin fundust í seðlaveski í hans eigu.

Telst þetta varða við 1. mgr. 48. gr. og 1. mgr., sbr. 2. mgr., 45. gr. a, sbr. 1. mgr. 100. gr. umferðarlaga nr. 50/1987, með áorðnum breytingum. Einnig 1. mgr., sbr. 4. mgr., 2. gr., sbr. 1. mgr. 5. gr. og 6. gr. laga nr. 65/1974 um ávana- og fíkniefni, sbr. 1. gr. laga nr. 60/1980 og 1. gr. laga nr. 13/1985, sbr. og reglugerð nr. 233/2001 um ávana- og fíkniefni og önnur eftirlitsskyld efni, sbr. reglugerð nr. 490/2001 og reglugerð nr. 848/2002.

Þess er krafist að ákærði verði dæmdur til refsingar, greiðslu alls sakarkostnaðar og sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006. Jafnframt að ákærði sæti upptöku á 60 kannabisplöntum og 2,17 g af kannabisefni samkvæmt heimild í 6. mgr. 5. gr. laga nr. 65/1974 um ávana- og fíkniefni, sbr. 2. gr. laga nr. 68/2001 og 2. mgr. 14. gr. reglugerðar nr. 233/2001.

Ákærði krefst vægustu refsingar er lög leyfa. Þá gerir verjandi ákærða kröfu um hæfilega þóknun sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í júní 1985. Samkvæmt sakavottorði ákærða gekkst hann á árinu 2004 undir að greiða 50.000 króna sekt fyrir ölvunarakstur. Jafnframt var hann sviptur ökurétti í fjóra mánuði. Sama ár gekkst hann undir sektargreiðslu með lögreglustjórasátt fyrir fíkniefnalagabrot. Með dómi 2. ágúst 2005 var ákærða gerð 160.000 króna sekt fyrir ölvunarakstur. Einnig var hann sviptur ökurétti í þrjú ár. Hinn 9. desember sama ár hlaut hann 30 daga fangelsisdóm fyrir ölvunarakstur og brot gegn 2. mgr. 37. gr. umferðarlaga. Var hann þá sviptur ökurétti ævilangt. Ákærða var með lögreglustjórasátt 7. febrúar 2006 gerð 80.000 króna sekt fyrir brot gegn 37. gr. og 48. gr. umferðarlaga. Hann hlaut 65 daga fangelsisdóm 31. ágúst 2006 fyrir ölvunarakstur og brot gegn 48. gr. umferðarlaga og var þá sviptur ökurétti ævilangt. Þá hlaut ákærði 30 daga fangelsisdóm 4. október 2006, fyrir ölvunarakstur og brot gegn 1. mgr. 48. gr. umferðarlaga. Um hegningarauka við dóminn frá 31. ágúst 2006 var að ræða. Með dóminum var áréttuð ævilöng svipting ökuréttar ákærða. Með dómi Hæstaréttar 7. júní 2007 var ákærði dæmdur í fangelsi í tvö ár fyrir stórfellt fíkniefnalagabrot. Með dómi 13. október 2010 var ákærði dæmdur í 45 daga fangelsi fyrir brot gegn 1. mgr. 48. gr. umferðarlaga, akstur undir áhrifum fíkniefna, og fíkniefnalagabrot. Með dómi 16. nóvember 2011 var ákærða gert að sæta fangelsi í 60 daga fyrir brot gegn 1. mgr. 48. gr. umferðarlaga. Refsing ákærða nú þykir hæfilega ákveðin fangelsi í fimm mánuði. Enn fremur er áréttuð ævilöng svipting ökuréttar ákærða.

Þá skal ákærði sæta upptöku á 60 kannabisplöntum, 2,17 g af kannabisefni og 5,02 g af amfetamíni.

Með vísan til 218. gr. laga nr. 88/2008 ber að dæma ákærða til að greiða sakarkostnað málsins. Samkvæmt yfirliti um sakarkostnað vegna I. ákæruliðar er um að ræða kostnað vegna lásaþjónustu, 13.040 kr., og Rannsóknarstofu Háskóla Íslands í lyfja- og eiturefnafræði, 73.077 krónur. Í II. ákærulið er um að ræða kostnað vegna blóðtökuvottorðs, 12.757 kr., og Rannsóknarstofu Háskóla Íslands í lyfja- og eiturefnafræði, 101.395 kr. Þóknun verjanda þykir hæfilega ákveðin 62.750 kr., að meðtöldum virðisaukaskatti.

Dóm þennan kveður upp S-kvk-nf B-kvk-nf héraðsdómari.

D ó m s o r ð:

Ákærði, G-kk-nf A-kk-nf Á-kk-nf, sæti fangelsi í 5 mánuði.

Áréttuð er ævilöng svipting ökuréttar ákærða.

Ákærði sæti upptöku á 60 kannabisplöntum, 2,17 g af kannabisefni og 5,02 g af amfetamíni.

Ákærði greiði 262.019 krónur í sakarkostnað þar með talda þóknun verjanda síns S-kk-ef A-kk-ef S-kk-ef hrl. að fjárhæð 62.750 krónur.

S-kvk-nf B-kvk-nf